**ש"ח, א** ...מוקצה מחמת חסרון כיס, כגון: סכין של שחיטה או של מילה, ואיזמל של ספרים, וסכין של סופרים שמתקנים בהם הקולמוסים - כיון שמקפידים שלא לעשות בהם תשמיש אחר, אסור לטלטלו בשבת ואפילו לצורך מקומו או לצורך גופו...

**שש"כ כ', יט** כל דבר יקר ערך שעומד לשימוש האסור בשבת, ובעליו מקפיד שלא להשתמש בו כל שימוש חריג, כגון סכין מילה או שחיטה... פמוטות יקרים (גם אם לא הדליקו בהם באותה השבת), בד שעומד לתפירה, מחשב נייד או נייח, מקלט רדיו, מצלמה ושאר מכשירים עדינים... וקלף של סופר, הרי זה מוקצה מחמת חסרון-כיס...

**שש"כ כ', כב** חוטי ציצית שלא ניתלו עדיין בבגד, הרי הם מוקצה מחמת חסרון-כיס...

**ש"ח, א** והוא הדין כלים המיוחדים לסחורה ומקפיד עליהם.

**שש"כ כ', כא** כל דבר העומד לסחורה, אפילו הוא כלי שמלאכתו להיתר ואינו בעל ערך רב, הרי אם בעליו מקפיד שלא להשתמש בו... דינו כמוקצה מחמת חסרון-כיס ואין כל היתר לטלטלו... ורק אם בעליו אינו מקפיד שלא להשתמש בו, מותר לטלטלו...

**שש"כ כ', כב** כלי סעודה של פסח במשך שאר שבתות השנה, אם מקפיד שלא להשתמש בהם לחמץ אפילו בשעת הצורך, וכן מצה של מצוה בערב פסח שחל להיות בשבת, דינם כמוקצה מחמת חסרון-כיס ואין לטלטלם.

**ילקו"י** בערב פסח שחל בשבת, דין המצות שהם מיוחדות לליל פסח בלבד, כמוקצה מחמת חסרון כיס, ואסור לטלטלם בשבת. אבל מצות רגילות מותרות בטלטול בשבת. ומי שיש לו כמות גדולה של מצות שמורות, ואינו מקפיד עליהם שלא ליתנם לילדים או לעופות וכדומה, מותר לטלטלם בשבת.

**שש"כ כ', כב** כל דבר שאדם קובע לו מקום מחמת ערכו הרב, ומקפיד שלא לטלטל אותו מחשש שמא יתקלקל, כגון שעון- קיר, תמונה אומנותית שמקפיד עליה, גם זה בכלל מוקצה מחמת חסרון-כיס הוא, ואין כל היתר לטלטלו...

**ילקו"י** ...וכל דין מוקצה מחמת חסרון כיס הוא רק בכלים שמלאכתם לאיסור. אבל בכלים שמלאכתם להיתר, כגון כלים יקרים העומדים לנוי ולקישוט הבית, ואינם עומדים לסחורה... אין בהם דין מוקצה...

תמונות, אף התלויות על קירות הבית לנוי... אינן מוקצה ומותר לטלטלן... שאינם נחשבים מוקצים מחמת חסרון כיס, מאחר שמלאכתם להיתר...

**שש"כ, כ', כ** חשבונות ומכתבים מסחריים, שׁקים... קבלות... או כל מיסמך אחר ששימושו אסור בשבת ושאדם מקפיד לשומרו, וכן בולי-דואר לא מוחתמים העומדים לשימוש או כרטיסיה של אוטובוס בת תוקף וכדו', כל אלה בכלל מוקצה מחמת חסרון-כיס הם ואסור לטלטלם כלל.

**משנ"ב ש"ח, ג** והוא הדין שארי דברים שמקפיד עליהם שלא להשתמש בהם תשמיש אחר כדי שלא יתקלקלו, כגון... נייר חלק שעומד לכתיבה...

**ילקו"י** מותר לטלטל בשבת נייר חלק, שבזמן הזה אין מקפידים על הנייר שלא להשתמש בו לתשמישים אחרים [שלא לכתיבה].

**שש"כ כ', יט** ...נייר כתיבה יקר-ערך... הרי זה מוקצה מחמת חסרון-כיס...